biswa921/hiwiki-latest-pages-articles-raw huggingface dataset:
ओंड

ओंड भारत के पश्चिमी राज्य राजस्थान के करौली जिले की मंडरायल तहसील का एक गाँव है।
जनसांख्यिकी
२०११ की भारत की जनगणना के अनुसार यहाँ की कुल आबादी १२७५ है जिसमें ७१७ पुरुष तथा ५५८ महिलायें हैं।

भौगोलिक स्थिति
गाँव का कुल क्षेत्रफल १२२४.९ हेक्टेयर है। ओंड ग्राम एक ग्राम पंचायत भी है जो मंडरायल से १२ किलोमीटर तथा करौली से ५२ किलोमीटर दूरी पर स्थित है।
सन्दर्भ

श्रेणी:राजस्थान के गाँव
कसेड

कसेड मंडरायल कस्बे से करनपुर मार्ग पर 18 किलोमीटर की दुरी पर स्थित है कसेड ग्राम पंचायत में एक प्राचीन गुफा है जो प्रकृति के द्वारा डी गई एक अनुपम कृति है तथा बरसात के दिनों में यहा एक झरना भी बहता है जो काफी सुन्दर लगता है और दर्शनार्थियों का मन मोह लेता है|

श्रेणी:करौली ज़िला
रेन्या मुतागुची

रेन्या मुतागाची (Renya Mutaguchi|牟田口 廉也|Mutaguchi Renya|extra= 7 October 1888 – 2 August 1966}} जापान का एक सैन्य अधिकारी था जो द्वितीय विश्वयुद्ध के समय लेफ्टिनेंट जनरल था। उसने साइबेरियाई युद्ध, द्वितीय चीन-जापान युद्ध तथा द्वितीय विश्वयुद्ध में प्रमुख भूमिका निभायी।

श्रेणी:सैन्य अधिकारी
बर्मा पर जापान का अधिकार

right|thumb|350px|जापान की बर्मा पर विजय, अप्रैल-मई १९४२
द्वितीय विश्वयुद्ध के समय १९४२ और १९४५ के बीच जापानी साम्राज्य ने बर्मा पर अधिकार कर लिया था। जापानियों ने बर्मा स्वतन्त्र सेना के निर्माण में सहायता की और ३० कामरेडों को प्रशिक्षण दिया जो आधुनिक सेना (तत्मादा/Tatmadaw) के संस्थापक बने। बर्मा के लोगों ने सोचा था कि जापानियों का समर्थन मिलने पर वे ब्रितानियों को बाहर खदेड़ने में सफल हो जायेंगे और बर्मा स्वतन्त्र हो जाएगा।

इन्हें भी देखें
कोहिमा का युद्ध
इम्फाल का युद्ध
आजाद हिन्द फौज

श्रेणी:बर्मा का इतिहास
भारतीय प्रभाव क्षेत्र

इण्डोस्फीयर (Indosphere) या भारतीय प्रभावक्षेत्र, भाषाशास्तरी जेम्स मातिसोफ (James Matisoff) द्वारा दिया गया शब्द है जो दक्षिणपूर्वी एशिया के उन क्षेत्रों को सूचित करता है जिन पर भारत का भाषाई और सांस्कृतिक प्रभाव है। क्षेत्रीय भाषाविज्ञान में इस शब्द का प्रयोग प्रायः चीनी प्रभावक्षेत्र (Sinosphere) से वैषम्य (contrast) दर्शाने के लिए किया जाता है। 

इन्हें भी देखें
बृहत्तर भारत

श्रेणी:भारत
समुद्र तल परिवर्तन

thumb|मुंबई, भारत (2010) में जनसंख्या घनत्व और समुद्र तल से ऊंचाई। मुंबई समुद्र के स्तर में वृद्धि के लिए विशेष रूप से कमजोर है।
समुद्र तल में परिवर्तन का आशय यह है कि हिमखंडों के पिघलने के कारण समुद्र के जलस्तर में वृद्धि होने लगती है। इस कारण पानी की सतह ऊपर उठने से समुद्र तल से कम ऊंचे तटवर्ती इलाकों के डूबने का खतरा रहता है। समुद्र तल में परिवर्तन हिमखंडों के पिघलने के बाद पानी की मात्रा में बढ़ोतरी होने के कारण होता है।
फेसबुक मैसेंजर

फ़ेसबुक मैसेंजर ( मैसेंजर) एक त्वरित संदेश सेवा और सॉफ्टवेयर अनु-प्रयोग है। यह मूल रूप से 2008 में फ़ेसबुक चैट के रूप में विकसित किया गया था। कंपनी ने 2010 में अपनी मैसेजिंग सर्विस का पुर्नोत्थान किया, और बाद में अगस्त 2011 में स्वसंपूर्ण आईओएस और एंड्रॉइड ऐप जारी किए। कई वर्षों से, फ़ेसबुक ने विभिन्न प्रकार के ऑपरेटिंग सिस्टम पर नए ऐप जारी किए हैं। एक समर्पित वेबसाइट इंटरफ़ेस लॉन्च किया और मुख्य फ़ेसबुक ऐप से संदेस भेजने की कार्यक्षमता को अलग कर दिया, जिससे की संदेश भेजने के लिए उपयोगकर्ताओं को स्वसंपूर्ण ऐप डाउनलोड करने की आवश्यकता हो।

फ़ेसबुक मेसेंजर फ़ेसबुक उपयोगकर्ताओं को एक-दूसरे को संदेश भेजने देता है। इसके साथ ही मैसेंजर उपयोगकर्ताओं को एक-से-एक इंटरैक्शन और समूह वार्तालापों में ध्वनि कॉल और वीडियो कॉल करने की सहूलियत प्रदान करता है। अप्रैल 2013 में, फ़ेसबुक ने अपने मैसेंजर एंड्रॉइड ऐप के लिए एक "चैट हेड" सुविधा पेश की, जो किसी संपर्क के प्रोफाइल फोटो के साथ एक गोल आइकन प्रदर्शित करता है। चैट हेड्स एक अलग से आइकॉन की तरह उस वयक्ति के फोटो का होता है जिसे आप मैसेज कर रहे होते है। हर वयक्ति के लिए यह अलग होता है। इसकी साहयता से हम अपने फ़ोन में दूसरे ऐप को युस करते हुए भी फ़ेसबुक मैसेंजर का उपयोग कर सकते है। यह ऐप एकाधिक खातों का समर्थन करता हैं, वैकल्पिक एन्ड-टू-एंड एन्क्रिप्शन के साथ वार्तालाप और "इंस्टेंट गेम" खेलने की सुविधा भी प्रदान करता है। इस ऐप में पैसे भेजने और परिवहन का अनुरोध करने सहित कुछ सुविधाएँ, संयुक्त राज्य अमेरिका तक सीमित हैं।

दिसंबर 2012 में, फ़ेसबुक ने घोषणा की कि एंड्रॉइड उपयोगकर्ता फ़ेसबुक अकाउंट के बिना ऐप में साइन अप कर सकते हैं, केवल एक नाम और फोन नंबर की आवश्यकता होगी। अक्टूबर 2013 में, फ़ेसबुक ने उपयोगकर्ताओं के लिए और एक सुविधा प्रदान की इस सुविधा के अनुसार उपयोगकर्ता उन्हें भी संदेस भेज सकते है जो उनके मित्रो की सूचि में उपस्थित ना हो बसर्ते उनके फ़ोन कांटेक्ट में एक दूसरे का नंबर उपस्थित हो। जून 2015 में, फ़ेसबुक ने एक पुर्नोत्थान स्थान साझाकरण शुरू किया। उपयोगकर्ता "स्थान" बटन पर टैप करते हैं और फिर किसी भी स्थान को इंगित करने की क्षमता के साथ एक नक्शा दिखाया जाता है, भले ही उपयोगकर्ता स्वयं जगह पर मौजूद न हो। मार्च 2017 में, यह लाइव स्थान साझाकरण शुरू किया गया, उपयोगकर्ताओं को अस्थायी रूप से एक स्थान या मित्र के समूह के साथ अपने स्थान को एक घंटे के लिए साझा करने देता है। दिसंबर 2019 में पुरानी सर्विस बंद कर दी गई, मैसेंजर ऐक्सेस के लिए फ़ेसबुक अकाउंट अनिवार्य कर दिया गया।

 व्यावसायिक इंटरैक्शन और तृतीय-पक्ष ऐप एकीकरण 
25 मार्च, 2015 को फ़ेसबुक एफ़ 8 सम्मेलन में, फ़ेसबुक ने मैसेंजर में कई महत्वपूर्ण बदलावों की घोषणा की। मैसेंजर उपयोगकर्ताओं को व्यवसायों के साथ सहभागिता शुरू करने, सूचनाओं को प्राप्त करने, नोटिफिकेशन प्राप्त करने, और कंपनी के ग्राहक सेवा प्रतिनिधियों के साथ व्यक्तिगत वार्तालाप करने की सुविधा उपलब्ध कराइ जाएगी। उपयोगकर्ता मैसेंजर के अंदर संग
त तीसरे पक्ष के ऐप को भी खोलने में सक्षम होंगे, जैसे मूवी टिकट सेवा या गिफ जेनरेटर, और फिर उन विवरणों को अन्य चैट प्रतिभागियों के साथ साझा कर सकेंगे।

 उपयोगकर्ता विकास 
मुख्य फ़ेसबुक ऐप से अलग होने के बाद, मैसेंजर के पास अप्रैल 2015 में 600 मिलियन उपयोगकर्ता थे, जो जून 2016 में 900 मिलियन, जुलाई 2016 में 1 अरब और अप्रैल 2017 में 1.2 अरब तक बढ़ गया।

 सन्दर्भ 

श्रेणी:फ़ेसबुक
रोटर (विद्युत)

thumb|भिन्न-भिन्न प्रकार के कुछ रोटर
thumb|हूवर बांध के जनित्र का रोटर

विद्युत मोटर, विद्युत जनित्र, अल्टरनेटर आदि विद्युतचुम्बकीय मशीनों के घुर्णन करने (घूमने) वाले भाग को रोटर (rotor) कहते हैं। Staff. "Understanding Alternators. What Is an Alternator and How Does It Work." N.p., n.d. Web. 24 November 2014 http://alternatorparts.com/understanding-alternators.html .

सन्दर्भ

श्रेणी:विद्युत मशीन
राज अंदकत

राज अंदकत एक भारतीय टेलीविजन अभिनेता हैं।राज ने कलाकार के तौर पर सोनी एंटरटेनमेंट टेलीविजन के टीवी शो "एक रिश्ता साझेदारी का" से की थी, जो 8 अगस्त 2016 को शुरू हुआ था।इस सीरीज में इन्होने निशांत सेठिया का किरदार निभाया था।मार्च 2017 में राज अंदकत को भव्य गांधी के तारक मेहता का उल्टा चश्मा शो छोडने पर टप्पू के रूप में बदला गया। 6 दिसंबर 2022 को इन्होंने तारक मेहता का उल्टा चश्मा शो छोडने का ऐलान किया| 

हाल ही में ये रिश्ता के आभीर बिड़ला का किरदार निभा रहे हैं

सन्दर्भ

श्रेणी:मुंबई के लोग
श्रेणी:भारतीय अभिनेता
फुजिको एफ॰ फुजिओ

फुजिको एफ॰ फुजिओ (藤子 不二雄 Fujiko Fujio) दो जापानी कलाकारों (हिरोशी फुजिमोतो तथा मोतू अबिको) के साहित्यिक छद्म नाम हैं। उन्हे अनेकों पुरस्कार मिले। डोरेमान नामक प्रसिद्ध कार्टून उनकी ही कृति है। दोनों ने १९५१ में साझे में कार्य आरम्भ किया और १९८७ तक इसी छद्म नाम से एक साथ काम करते रहे।  

श्रेणी:जापानी कलाकार
मूजी

अंगूठाकार|309x309पिक्सेल|श्री मूजी
मूजी या मुओजी (29 जनवरी 1954 को एंथनी पॉल मू-यंग का जन्म) मूल रूप से जमैका से एक आध्यात्मिक शिक्षक हैं। मूजी अद्वैतवादी रमण महर्षि  के एक भक्त पापाजी के एक शिष्य हैं।अपने छात्रों को यह प्रश्न करने के लिए प्रोत्साहित करते हुए कि गहनतम स्तर पर वे क्या हैं या वे कौन हैं और, अद्वैत आत्मा/स्वसत्ता को समझाते हुए मूजी अपने 'स्व' या आत्मा/स्वसत्ता की खोज को उनके साथ साँझा करते हैं।  "मैं हूं" या "मेरा अस्तित्व है" की स्वाभाविक भावना  को पहचानना या "मैं हूं" या "मेरा अस्तित्व है" के स्वाभाविक बोध को मह्सूस करना और 5 से 7 मिनट के लिए ऐसे ही बने रहना (अर्थात् इसी बोध मे स्थिर बने रहना)-- एक प्रसिद्ध  विधि है। अर्थात, खुद के होने के अहसास को महसूस करना और कुछ क्षण इसी अनुभव में टिके रहना। इसी प्रकार,--इस बात का ज्ञान होना कि सब कुछ (विचारों, भावनाओं, संवेदनाओं) को एक विषय की तरह अनुभव किया जा सकता है या जाना जा सकता है, और फिर इस बात की खोज करना कि  "क्या खुद जानने वाले को जाना जा  सकता है?" --एक और विधि है।

 Biography 

 References 

 External links 

 
 Mooji TV
 

Category:आध्यात्मिक गुरु
Category:Jamaican emigrants to the United Kingdom
Category:1954 births
Category:Advaitin philosophers
Category:People from Portland Parish
Category:Neo-Advaita teachers
श्रेणी:1954 में जन्मे लोग
श्रेणी:जीवित लोग
चीन के वैदेशिक सम्बन्ध

thumb|250px|चीन का वीश्व के अन्य देशों के साथ राजनयिक    

चीन के वैदेशिक संबंध से आशय उन विधियों और तौर-तरीकों से है जिनके माध्यम से चीन विश्व के देशों के साथ पेश आता है तथा अपने राजनैतिक, आर्थिक और सांस्कृतिक शक्ति और कमजोरी को अभिव्यक्त करता है। आधिकारिक रूप से चीन का कहना है कि वह "शान्ति की विदेश नीति पर चलता है"। 

सन्दर्भ

इन्हें भी देखें
चीन का इतिहास
अफीम युद्ध
भारत-चीन सम्बन्ध

बाहरी कड़ियाँ
14 देशों की सीमाओं पर है चीन की दादागिरी
जानिए, किस तरह से चीन को चौतरफा घेरने की रणनीति में लगा है अमेरिका
दक्षिण चीन समुद्र को लेकर चीन की दादागिरी खत्म, फिर भी सीनाजोरी जारी
वियतनाम की अपील, चीन के खिलाफ अपनाया जाए कड़ा रुख

श्रेणी:वैदेशिक संबंध
श्रेणी:चीन
मंगला भवानी मंदिर

मंगला भवानी मंदिर उत्तर प्रदेश के बलिया जिले में सोहांव विकास खंड के नसीरपुर ग्राम में नेशनल हाइवे-19 के पास स्थित है। जिला मुख्यालय से करीब 40 किमी दूर बक्सर और गाजीपुर की सीमा पर गंगा नदी के उत्तरी तट पर स्थित मां मंगला भवानी का प्राचीन मंदिर सदियाें से श्रद्धालुओं के लिए श्रद्धा का केंद्र रहा है। नवरात्र में मां दर्शन-पूजन के लिए यहां श्रद्धालुओं की भीड़ उमड़ती है।

मंदिर का महात्म्य
बलिया जिले के पूर्व जिलाधिकारी हरिसेवक राम द्वारा लिखित पुस्तक 'बलिया:एक दृष्टि में' के अनुसार इस मंदिर का उल्लेख छठी शताब्दी ईसा पूर्व में भारत आए चीनी यात्री ह्वेनसांग ने पाटलिपुत्र जाते समय अपनी यात्रा डायरी में किया था। ह्वेनसांग ने अपने यात्रा वृतांत में लिखा है नारायणपुर से पश्चिम दिशा में एक प्रसिद्ध देवी मंदिर था। श्रीमद्देवीभागवत महापुराण में भी इस स्थान पर देवी महालक्ष्मी के वास का वर्णन मिलता है। श्रीमद्देवीभागवत महापुराण की टीका के रूप में पंडित तारकेश्वर उपाध्याय ने 1956 में छपी 'कामेश्वर धाम' नामक अपनी पुस्तक में लिखा है कि जब भगवान शिव कारों में निवास करने लगे तब इस स्थान की महिमा और नैसर्गिक छंटा से मुग्ध होकर भगवान नारायण (विष्णु) एवं महालक्ष्मी यहाँ निवास करने लगे। यहीं निवास काल में महालक्ष्मी के पुत्र देव सेनापति कामदेव से भगवान शिव का विग्रह विवाद हुआ था।

 सन्दर्भ 

श्रेणी:हिन्दू तीर्थ स्थल
श्रेणी:उत्तर प्रदेश में हिन्दू मंदिर
उशुवाया

अंगूठाकार|बाएँ|
अंगूठाकार|बाएँ|
उशुवाया (स्पैनिश:Ushuaia; स्पैनिश उच्चारण: [uswaʝa]), टिएरा देल फ्यूगो, अंटार्टिडा ई इस्लास डेल अटलांटिको सुर प्रांत, अर्जेंटीना की राजधानी है। आमतौर पर इसे दुनिया के दक्षिणीतम शहर के रूप में जाना जाता है। उशुवाया, इस्ला ग्रांदे दे टिएरा देल फ्यूगो के दक्षिणी तट पर एक उशुवाया नामक विस्तृत खाड़ी में स्थित है, तथा उत्तर में यह मार्शल पर्वत श्रृंखला से, और दक्षिण में बीगल चैनल से घिरा है। उशुवाया विभाग में यह एकमात्र नगरपालिका है, जिसका क्षेत्रफल  है। इसे ऑगुस्तो लासेर्रे द्वारा 12 अक्टूबर 1884 को स्थापित किया गया था। प्रशासनिक केंद्र होने के अलावा, यह एक लघु औद्योगिक बंदरगाह और पर्यटक केंद्र है।
सन्दर्भ
भगत धन्ना

धन्ना भगत (जन्म 1415 ई.) एक रहस्यवादी कवि और एक वैष्णव भक्त थे, जिनके तीन भजन आदि ग्रंथ में मौजूद हैं। वह एक कृष्ण भक्त थे। उनके जन्म स्थान को लेकर मत भेद है। कुछ  मान्यताओं के अनुसार उनका जन्म स्थान राजस्थान के टोंक जिले में तहसील दूनी के पास धुवा गाँवPage 107, Guru Granth Sahib Among The Scriptures Of The World, Darshan Singh, Publication Bureau, Punjabi University, Jan 1, 2004में हिन्दू धालीवाल जाट परिवार में हुआ था।Page 60, The Encyclopedia of Sikhism (over 1000 Entries), H. S. Singha, Hemkunt Press, 2000 एक अन्य श्रोत ठाकुर देशराज द्वारा रचित उपन्यास "जाट इतिहास" के अनुसार इनका जन्म स्थान राजस्थान के जयपुर में फागी तहसील का चौरू गाँव है। चोरू(बडा अभिषेक के ससुराल)गांव में धन्ना जी के विशाल मंदिर का निर्माण पूरा करके दिनांक 1 जून 2022 को धन्ना जी की मूर्ति की प्राण प्रतिष्ठा कि गई ।इनका जन्म बैशाख बुदी ३ संवत 1472 (1415 ई.) को हरितवाल गोत्र के एक जाट परिवार में हुआ। इनके पिता का नाम रामेश्वर जाट व माता का नाम गंगा बाई गड़वाल था। बचपन में ही इनके पिता चौरू को छोड़कर अभयनगर जाकर रहने लगे, जिसे वर्तमान मे धुंआकला के नाम से जाना जाता है। चौरू मे भी एक हिन्दू मंदिर और एक गुरूद्वारा है।

धुंआकला में इनके स्थान पर इनका मंदिर और गुरूद्वारा बना हुुुआ है। हिन्दु व सिख धर्म के लोगों मे इनकी गहरी आस्था है।इनके मंदिर से कुुछ ही दूरी पर अरावली की पहाड़िया है जहां धन्ना भगत जी जिस गुफा में तपस्या करते थे वहां भगवान शिव का प्राचीन मंदिर स्थित है जिसे धुंधलेश्वर महादेव मंदिर के नाम से जाना जाता है। 
और सिख धर्म के ग्रंथों मे भी धन्ना भगत का उल्लेख है। भक्त धन्ना ने कोई पंथ तो नही चलाया
जिला मुख्यालय से यह स्थान मात्र 32 किलोमीटर की दूरी पर स्थित है।यहा बाइक,कार व बस द्वारा आया जा सकता है।
नजदीकी हवाईअड्डा जयपुर अंतर्राष्ट्रीय हवाईअड्डा है।
नजदीकी रेलवे  स्टेशन बनस्थली निवाई रेलवे स्टेशन (BNLW) है।
इसके नजदीकी गाँवो मे घाङ,भरनी आदि है,जहाँ से यहाँ पहुंचा जा सकता है।
मंंदिर धन्ना भगत - धन्ना भगत मन्दिर

 सन्दर्भ 

श्रेणी:भक्तिकाल के कवि
श्रेणी:हिन्दी साहित्य
श्रेणी:हिन्दी साहित्यकार
सिक्किम मणिपाल विश्वविद्यालय

सिक्किम मणिपाल विश्वविद्यालय (Sikkim Manipal University (SMU)), सिक्किम के गंतोक  में स्थित पब्लिक-प्राइवेट, सह-शिक्षा वाला विश्वविद्यालय है। इसकी स्थापना १९९५ में हुई थी।

300px|thumb|right|सिक्किम मणिपाल विश्वविद्यालय

सन्दर्भ

श्रेणी:भारत के विश्वविद्यालय
भांकरी

भांकरी भारतीय राज्य राजस्थान के करौली जिले की मंडरायल तहसील में एक गाँव और ग्राम पंचायत है। भांकरी की कुल जनसंख्या 3,647  है। भांकरी मंडरायल कस्बे से 33 किलोमीटर की दुरी पर है तथा करौली जिले के मुख्यालय से 20 किलोमीटर की दुरी पर है। यहाँ का मुख्य व्यवसाय पशुपालन है जबकि कुछ लोग तथा लाल पत्थर की खानों में मजदूरी करके अपनी आजीविका निर्वहन करते हैं। गर्मियों के दिनों में यहाँ विशेषकर पानी की काफी समस्या हो जाती है जिससे पशुपालन तथा आमजन के लिए जीवन दुष्कर हो जाता है।

जनसांख्यिकी
2011 के जनगणना आँकड़ों के अनुसार, भांकरी की कुल जनसंख्या 3,647 है जिसमें 2,007पुरुष एवं 1,640स्त्रियाँ शामिल हैं।
गाँव में 0-6 वर्ष आयु वर्ग की जनसंख्या 619 है जो कुल जनसंख्या का 16.97% है। औसत लिंगानुपात 817 जो राजस्थान के औसत लिंगानुपात 928 की तुलना में कुछ कम है जबकि शिशु लिंगानुपात 853 है और यह भी राज्य के औसत 888 से कम ही है।

भांकरी में साक्षरता की स्थिति राजस्थान के औसत की तुलना में अच्छी नहीं है, वर्ष 2011 में यह 58.22% थी जबकि राजस्थान का औसत  66.11% था। इसमें पुरुषों में साक्षरता दर 72.33% एवं स्त्री साक्षरता मात्र 40.51% दर्ज की गयी।

सन्दर्भ

श्रेणी:राजस्थान के गाँव
पर्मिश वर्मा

पर्मिश वर्मा    एक पंजाबी गायक, संगीतकार, संगीत निर्माता और निर्देशक है। वर्मा ने 'पंजाब बोल्दा' नाम की पंजाबी फिल्म से अपना निर्देशक व अभिनेता का सफर शुरू किया था। इनका जन्म पटियाला, पंजाब में हुआ था। वर्मा ने सभी बड़े बड़े पंजाबी अभिनेताओ के साथ काम किया है।

 गीत 
 तेरे तों बगैर, २०१७
 लव यू, २०१७
 ले चक्क में आ गया, २०१७
 गाल नी कढ़णी, २०१७
 गड्डी च यार, २०१८
 कच्चे पक्के यार, २०१८
 मुंडे पिंड दे, २०२०

 सन्दर्भ 

श्रेणी:पंजाब के लोग
श्रेणी:गायक
श्रेणी:अभिनेता
श्रेणी:संगीतकार
तेनाली रामा

तेनाली रामाकृष्णा (तेलुगु: తెనాలి రామకృష్ణ) जो विकटकवि (विदूषक), चार वेद पारंगत तत्ववेत्ता, राज सलाहकार  के रूप में जाने जाते थे,आंध्र प्रदेश के एक तेलुगु कवि थे। वे अपनी कुशाग्र बुद्धि और हास्य बोध के कारण प्रसिद्ध हुये। तेनाली विजयनगर साम्राज्य (१५०९-१५२९) के राजा कृष्णदेवराय के दरबार के अष्टदिग्गजों में से एक थे। विजयनगर के राज-पुरोहित तथाचार्य रामा से शत्रुता रखते थे। तथाचार्य और उसके शिष्य धनीचार्य और मनीचार्य तेनाली रामा को सन्कट में फसाने के लिए नई-नई तरकीबें प्रयोग करते थे पर तेनाली रामा उन तरकीबों का हल निकाल लेते  थे।

प्रारंभिक जीवन
तेनाली रामालिंगाचार्युलु का जन्म १६वीं सदी के प्रारंभ में थुमुलुरु नामक गाँव में एक तेलुगु भट्ट ब्राह्मण परिवार में हुआ था । 
हालांकि लोकप्रिय धारणानुसार उनका जन्म तेनाली में हुआ था। उनका जन्म नाम गरालपति रामाकृष्णा शर्मा था। उनके पिता गरालपति रामैया तेनाली नगर के रामलिंगेस्वर स्वामी मंदिर में पुरोहित थे। रामैया का निधन रामकृष्ण के बाल्यकाल में ही हो गया था, जिसके पश्चात उनकी माता लक्षम्मा तेनाली नगर लौट कर अपने भाई के साथ रहने लगीं। रामाकृष्णा अपने मामा के नगर में ही बड़े हुये और रामाकृष्णा के नाम से जाने जाने लगे।
तेनालीरामा ने बाल्यकाल में कोई औपरचारिक शिक्षा नहीं पाई, परंतु ज्ञान की क्षुधा के कारण वे बाद में प्रकांड विद्वान बनें। एक सुपरिचित लोक कथा के अनुसार शैव होने के नाते तेनालीरामा को वैष्णव विद्वान अपना शिष्य बनाने से इंकार करते रहे। एक बार जब वे मारे मारे फिर रहे थे तब एक मुनि ने उन्हें माँ काली की साधना करने का सुझाव दिया। तेनालीरामा की भक्ति से प्रसन्न हो काली ने उन्हें दर्शन दिये और रामा को दो कटोरे दिए पहले कटोरे में दही था जो धन के लिए था व दूसरे में दूध था जो बुद्भीमता के लिये था। देवी ने रामा को कहा के कोई एक कटोरा लेले तो रामा ने दोनो ही ले लिये जिससे रामा महा-धनवान व महा-बुद्धिमान बना गया। 

तेनाली रामाकृष्णा ने हिन्दू धर्म पर रचनायें की हैं।
कहा जाता है कि वे मूल रूप से शैव थे और रामलिंग के नाम से जाने जाते थे पर बाद में उन्होंने वैष्णव धर्म अपना कर अपना नाम रामकृष्ण रख लिया।

लोकप्रिय कथाओं में 
तेनाली रामकृष्ण 1956 में बनी तेलुगु फिल्म है जिसका निर्देशन [बी.एस.रंगा] ने किया था। यह फिल्म तमिल में भी बनी। दोनों फिल्मों में नन्दमूरि तारक रामाराव ने श्रीकृष्ण देवराया की भूमिका की जबकि तेनालीराम की भूमिका तेलुगु में अक्किनेनी नागेश्वर राव और तमिल में शिवाजी गणेशन ने अदा की।
हास्यरत्न रामकृष्ण 1982 में बनी बी.एस.रंगा द्वारा निर्देशित कन्नड़ फिल्म है, जिसमें अनंत नाग ने रामकृष्ण का अभिनय किया।
तेनाली रामा, 1990 में बना दूरदर्शन पर प्रसारित हिन्दी टीवी धारावाहिक है जिसमें विजय कश्यप ने शीर्षक भूमिका अदा की। यह कमला लक्ष्मण की लघु कहानियों पर आधारित था।
द एडवेंचर्स ऑफ तेनाली रामा,  कार्टून नेटवर्क द्वारा २००३ में निर्मित एनिमेशन धारावाहिक है। The Hindu Online | Adventures of Tenali रामा  Article dated June 20, 2003 by Savitha Gautam, accessed on October 20, 2008
राजगुरु और तेनालीराम जो कि कार्टून कार्यक्रम है जिसमे तेनाली रामा भी दिखाया गया है।
तेनालीरामन  २०१४ की तमिल फिल्म है जिसमें वादीवेलु ने तेनाली और कृष्ण देवराया की दोहरी भुमीका की है।
तेनाली रामा (टीवी धारावाहिक), एक टीवी धारावाहिक है जिसका प्रसारण सब टीवी पर हो रहा है, जिसमें कृष्ण भारद्वाज शीर्षक भूमिका निभा रहे हैं।

इन्हें भी देखें
 बीरबल

 सन्दर्भ 

Category:कवि
श्रेणी:दरबारी कवि
Category:तेलुगु कवि
Category:विदूषक
Category:१६वीं सदी के कवि
कबीर निर्णय मंदिर

कबीर निर्णय मंदिर मध्यप्रदेश के बुरहानपुर जिले में स्थित है। यह मंदिर पूरे विश्व में कबीर के पारख सिद्धांतो को मानने वालों का सबसे बड़ा केंद्र है।
इतिहास
कबीर निर्णय मंदिर की स्थापना पूरण दास साहेब ने की थी। कहा जाता है कि उनका ताल्लुक महाराष्ट्र के एक जमींदार परिवार से था। वे 11 वर्ष की अवस्था में वैरागी हो गए थे और सद्गुरु की खोज में निकल पड़े थे। घूमते-घूमते वे रीवा पहुंच जहां उनकी भेंट सुखलाल साहेब से हुई। उनसे कबीर साहित्य की शिक्षा-दिक्षा लेकर वे कबीरपंथ का प्रचार करने लगे। प्रचार करते-करते वे ताप्ती नदी के किनारे पहुंचे और साधना करने लगे। साधना के दौरान उन्होंने 'वैराग्य शतक' और 'निर्णयसार' की रचना की। उन्होंने कबीर के बीजक की टीका भी लिखी, जिसे बीजक की पहली टीका कहा जाता है। इस टीका का नाम 'त्रिज्या' रखा गया। टीका पूर्ण करने के तीन दिन बाद उन्होंने अपनी देह त्याग दी। तभी से हर वर्ष कार्तिक पूर्णिमा के दिन ताप्ती के तट पर कबीर निर्णय मंदिर के पास कबीर पंथियों का मेला लगता है।

 सन्दर्भ 

बाहरी कड़ियां
बुरहानपुर: दक्षिण का द्वार, पर्यटन बुरहानपुर जिले के जालस्थल पर

श्रेणी:मध्य प्रदेश में पर्यटन आकर्षण
श्रेणी:बुरहानपुर ज़िला
श्रेणी:बुरहानपुर के पर्यटन स्थल
श्रेणी:मध्य प्रदेश के मन्दिर
शाहनवाज खां का मकबरा

शाह नवाज खां का मकबरा मुगल काल में बनी इमारतों में अपना खास स्थान रखता है। अब्दुर्रहीम खान-ए-खाना के ज्येष्ठ पुत्र इरज को इस मकबरे में दफनाया गया था।

इतिहास
अब्दुर्रहीम खान-ए-खाना के ज्येष्ठ पुत्र इरज ने अपनी बहादुरी के बल पर मुगल बादशाह जहांगीर को दक्कन के युद्ध में विजय दिलाई। इस विजय से प्रसन्न होकर जहांगीर ने इरज को 'शाह नवाज' की उपाधि प्रदान की। लेकिन 44 वर्ष की आयु में ही शाह नवाज खां की मृत्यु हो गई। मुगल बादशाह जहांगीर ने शाह नवाज की याद में एक मकबरे का निर्माण करवाया। इस मकबरे को लोग काला ताजमहल भी कहते हैं। इस मकबरे में चार छोटी मीनारों की तरह ही ताजमहल की मीनारें भी बनाई गई हैं।

 सन्दर्भ 

बाहरी कड़ियां
बुरहानपुर: दक्षिण का द्वार, पर्यटन बुरहानपुर जिले के जालस्थल पर

श्रेणी:मध्य प्रदेश में पर्यटन आकर्षण
श्रेणी:बुरहानपुर के पर्यटन स्थल
श्रेणी:बुरहानपुर ज़िला
मारोतराव कन्नमवार

मारोतराव कन्नमवार एक भारतीय राजनीतिज्ञ थे। वे २० नवंबर १९६२ से २४ नवंबर १९६३ तक महाराष्ट्र के दुसरे मुख्यमंत्री रहे थे और अपने कार्यकाल में ही उनकी मृत्यु हो गई।

चन्द्रपूर जिले के साओली विधानसभा निर्वाचन क्षेत्र से वे भारतीय राष्ट्रीय कांग्रेस के राजनीतिज्ञ थे। वह एक प्रभावशाली राजनीतिज्ञ थे और १९६२ के भारत-चीन युद्ध के दौरान उनकी प्रार्थना पर, चंद्रपुर जिले ने महाराष्ट्र में से मुम्बई के बाद अधिकतम सोना एकत्र किया।

 सन्दर्भ 

श्रेणी:महाराष्ट्र के मुख्यमंत्री
श्रेणी:१९६३ में निधन
श्रेणी:1900 में जन्मे लोग
वसंतराव नाईक

वसंतराव फुलसिंग नाईक (१ जुलाई १९१३ - १८ अगस्त १९७९) एक भारतीय राजनीतिज्ञ थे जो १९६३ से १९७५ तक लंबे समयतक महाराष्ट्र के मुख्यमंत्री बने रहे। प्रथम किसान मुख्यमंत्री के रुप में वसंंतराव नाईक का देशभर में जिक्र किया जाता है।  वसंंतराव नाईक हरित क्रांति, पंचायत राज के साथ-साथ श्वेत क्रांति और रोजगार गारंटी योजना का जनक माना जाता है। पूर्व राष्ट्रपति, भारत रत्न प्रणब मुखर्जी ने कहा, "वसंतराव नाइक भारत माता के महान सपूत हैं।"  इस शब्द में महानायक वसंतराव नाईक का गौरव किया ।सन  1972 में महाराष्ट्र में भीषण सूखे के दौरान उन्होंने किसानों के लिए दूरगामी राहत योजनाएँ लागू कीं।  वसंतराव नाइक न केवल किसानों की समस्याओं से अवगत थे बल्कि उन्होंने दूरगामी कदम भी उठाए।  उनकी नाल हमेशा खेती और किसानों से जुड़ी रही।  कठिन समय में भी वसंंतराव नाईकने क्रांतिकारी कार्य किये।  इसीलिए उन्हें 'किसानों का ज्ञाता राजा', 'हरित योद्धा' कहा जाता है।  प्रसिद्ध लेखक एकनाथराव पवार ने वसंतराव नाइक को  'आधुनिक कृषिप्रधान भारत का कृषी संत' बताया है। महानायक वसंतराव नाइक सिर्फ एक नाम नहीं हैं, बल्कि शाश्वत विकास की एक जन-उन्मुख विचारधारा मानी जाती हैं। नाईक ५ दिसंबर १९६३ से २० फरवरी १९७५ तक का उनका कार्यकाल का सबसे लम्बा रहा।

 सन्दर्भ 
 
  
श्रेणी:महाराष्ट्र के मुख्यमंत्री
श्रेणी:1913 में जन्मे लोग
श्रेणी:१९७९ में निधन
खादोल्या

पुनर्प्रेषित खड़ोतिया

thumb|खड़ोतिया गाँव
खड़ोतिया, मध्यप्रदेश के इंदौर जिले की देपालपुर  तहसील का एक मध्यम आकार का गांव है, जहाँ लगभग 117 परिवार निवास करते हैं। 2011 की जनगणना के अनुसार गांव की जनसंख्या 651 है, जिसमें से 332 पुरुष और 319 महिलाएँ हैं।
http://www.onefivenine.com/india/villages/Indore/Depalpur/Khadolya

खड़ोतिया,मध्य प्रदेश राज्य के इंदौर जिले में स्थित लगभग 770 वर्ष पुराना गाँव है।गांव जिला मुख्यालय इंदौर से 36 किलोमीटर दूर, देपलपुर से 17 किलोमीटर और राज्य की राजधानी भोपाल से 212 किलोमीटर दूर स्थित है।खड़ोतिया मुख्यतः रामसा पीर मंदिर,श्री आदिनाथ केशवर्णा मन्दिर,एवम् होली पर प्रतिवर्ष आयोजित मेले के लिए जाना जाता है।
मिस्त्री

300px|thumb|right|अन्तर्दहन इंजन की मरम्मत करते हुए मेकैनिक (१९५२)
300px|thumb|right|लेकिन विद्युतमिस्त्री ([लेक्ट्रिसियन) का तेल और ग्रीज से कोई काम नहीं
विभिन्न औजारों का प्रयोग करके किसी मशीनरी का निर्माण या मरम्मत करने वाले व्यक्ति को मिस्त्री या मेकैनिक कहते हैं।
भारत में इसका अर्थ एक जाति सूचक शब्द भी होता है।

श्रेणी:व्यवसाय
 भारत में 
'मिस्त्री' शब्द, भारत में मास्टर-शिल्पकार, भारत के अधिकर्मी या पर्यवेक्षको के लिए है। 

'मिस्त्री' शब्द को पुर्तगाली शब्द मेस्त्रे' से लिया गया है जिसका अर्थ  गुजराती भाषा में मास्टर या शिक्षक' होता है।   ''''' 

गुजरात के दीव में सन् 1500 से ही पुर्तगाली मौजूद थे। कादिया और कादिया क्षत्रियों ने दीव में किले के निर्माण पर काम किया और किले के निर्माण में उनके कौशल के कारण पुर्तगालियों ने उन्हें मेस्त्रे ' कहा।Kadia Kshatriya Ithihas : 1896Kadia Kshatriya Abhudaya : Kutch 

सुथार और कुमावत समुदाय के लिए 'मिस्त्री' का अर्थ ठेकेदार होता है।  American anthropology, 1971-1995: papers from the American anthropologist edited by Regna Darnell page 768 (मुख्य रूप से कच्छ के मिस्त्रियों के लिए - जिनमें से अधिकांश ब्रिटिश भारत के दौरान रेलवे, पीडब्ल्यूडी और वन ठेकेदार के रूप में काम करते थे)। ठेकेदार के रूप में काम करने वाले कई पारसी परिवारों ने भी व्यावसायिक नाम 'मिस्त्री' को उपनाम के रूप में अपना लिया। ऐसे ही एक मशहूर पारसी बिजनेसमैन हैं पालोनजी मिस्त्री ।

गुजरात में 'मिस्त्री' शब्द की पहचान आज उन लोगों से की जाती है, जो भवन निर्माण में विशेषज्ञ होते हैं।

 व्यवसायिक अर्थ 
मिस्त्री को "पर्यवेक्षक" और अन्य शब्दों से बदल दिया गया है, उदाहरण के लिए भारतीय रेलवे द्वारा, जिसने 2005 में इसे पर्यवेक्षक से बदल दिया था 

 संदर्भ
ददरेवा

ददरेवा भारतीय राज्य राजस्थान के चूरू जिले में स्थित एक गाँव है। यह गांव हिसार-बीकानेर राजमार्ग पर सादुलपुर और तारानगर के मध्य स्थित है। भारत के महारजिस्ट्रार एवं जनगणना आयुक्त कार्यालय के आंकड़ों के अनुसार सन् 2011 में हुई जनगणना के मुताबिक इस गांव के कुल परिवारों की संख्या 1387 है। ददरेवा की कुल जनसंख्या 7199 है, जिसमें पुरुषों की संख्या 3708 और महिलाओं की संख्या 3491 है।

स्थानीय प्रशासन
भारत के संविधान और पंचायती राज अधिनियम के तहत ददरेवा गांव का स्थानीय प्रशासन गांव के सरपंच के तहत है। सरपंच गांव के मतदाताओं द्वारा चुना गया गया जन-प्रतिनिधि है जो ग्राम पंचायत के जरिए गांव के संसाधनों और विकास कार्यों की देखरेख करता है। सरपंच को पंचायती राज अधिनियम के तहत सीमित कानूनी अधिकार भी प्राप्त हैं।

 विवरण कुल संख्या  पुरुषमहिला परिवारों की कुल संख्या1,387  जनसंख्या 7,1993,7083,491

धार्मिक स्थल
1.हिन्दुओं के प्रसिद्ध गोगाजी पीर का जन्म ददरेवा में हुआ।
2.दादा कायम खाँ का जन्म ददरेवा मे हुआ था।
3.ददरेवा मे गोरख गंगा तालाब  (ढाब) विख्यात है।

ददरेवाधाम जाहरवीर गोगाजी का जन्मस्थान है, जो राजस्थान के चुरू जिले की राजगढ़ तहसील में स्थित है।गोगादेव की जन्मभूमि पर आज भी उनके घोड़े का अस्तबल है और सैकड़ों वर्ष बीत गए, लेकिन उनके घोड़े की रकाब अभी भी वहीं पर विद्यमान है। उक्त जन्म स्थान पर गुरु गोरक्षनाथ का आश्रम भी है और वहीं है गोगाजी की घोड़े पर सवार मूर्ति । भक्तजन इस स्थान पर कीर्तन करते हुए आते हैं और जन्म स्थान पर बने मंदिर पर मत्‍था टेककर मन्नत माँगते हैं।

यहाँ पर सभी धर्म और सम्प्रदाय के लोग मत्था टेकने के लिए दूर-दूर से आते हैं । नाथ परम्परा के साधुओं के ‍लिए यह स्थान बहुत महत्व रखता है। दूसरी ओर कायमखानी मुस्लिम समाज के लोग उनको जहरपीर के नाम से पुकारते हैं तथा उक्त स्थान पर मत्‍था टेकने और मन्नत माँगने आते हैं। इस तरह यह स्थान हिंदू और मुस्लिम एकता का प्रतीक है।मध्यकालीन महापुरुष गोगाजी हिंदू, मुस्लिम, सिख संप्रदायों की श्रद्घा अर्जित कर एक धर्मनिरपेक्ष लोकदेवता के नाम से पीर के रूप में प्रसिद्ध हुए।

जातरु ददरेवा आकर न केवल धोक आदि लगाते हैं बल्कि वहां अखाड़े (ग्रुप) में बैठकर गुरु गोरक्षनाथ व उनके शिष्य जाहरवीर गोगाजी की जीवनी के किस्से अपनी-अपनी भाषा में गाकर सुनाते हैं। प्रसंगानुसार जीवनी सुनाते समय वाद्ययंत्रों में डैरूं व कांसी का कचौला विशेष रूप से बजाया जाता है। इस दौरान अखाड़े के जातरुओं में से एक जातरू अपने सिर व शरीर पर पूरे जोर से लोहे की सांकले मारता है। मान्यता है कि गोगाजी की संकलाई आने पर ऐसा किया जाता है।

लोक देवता जाहरवीर गोगाजी की जन्मस्थली ददरेवा में भादवा मास के दौरान लगने वाले मेले मे श्रद्धालुओं की संख्या काफी बढ़ जाती है। मेले में राजस्थान के अलावा दिल्ली, उत्तराखंड, पंजाब, हरियाणा, उत्तरप्रदेश, मध्य प्रदेश, हिमाचल, महाराष्ट्र, बिहार व गुजरात सहित विभिन्न प्रांतों से श्रद्धालु पहुंचते  हैं।

सन्दर्भ

श्रेणी:चूरू जिले के गाँव

साबीर खौखर
हेलमेट

thumb|इंडोनेशिया में हेलमेट पहनने वाले एक मोटरसाइकिल पर पांच लोग।
हेलमेट एक सुरक्षात्मक सामग्री का एक रूप है जो चोटों से सिर की रक्षा के लिए पहना जाता है। अधिक विशेष रूप से, एक हेलमेट मानव मस्तिष्क की रक्षा करने में खोपड़ी की सहायता करता है। सुरक्षात्मक कार्य के अलावा प्रतीकात्मक हेलमेट कभी-कभी उपयोग होते हैं। 
   हेलमेट का सबसे पुराना ज्ञात प्रयोग सुमेर सभ्यता में २५०० ईसा पूर्व में दिखाई देता हैं। तब मोटी चमड़े या ऊन की टोपी पर ताम्र पत्र जोड कर हेलमेट पहनते थे और युद्ध में तलवार से वार और तीर के हमले से बचाव करते थे। भारत में १६०० ईसा पूर्व के वेदों में भी हेलमेट का उल्लेख है जहा उन्हे शिप्र कहा गया हैं। अब हेलमेट अक्सर हल्के प्लास्टिक सामग्री से बने होते हैं।

सन्दर्भ

बाहरी कड़ियाँ

श्रेणी:सुरक्षा
श्रेणी:टोपियाँ
शंकरराव चव्हाण

अंगूठाकार|शंकरराव चव्हाण
शंकरराव भाऊराव चव्हाण (१४ जुलाई १९२० - २६ फरवरी २००४, एस॰ बी॰ चव्हाण) एक भारतीय राजनीतिज्ञ थे जो दो बार महाराष्ट्र के मुख्यमंत्री बने; २१ फरवरी १९७५ से १७ मई १९७७ तक और फिर से १२ मार्च १९८६ से २६ जून १९८८ तक। वे भारतीय राष्ट्रीय कांग्रेस के राजनीतिज्ञ थे। वे १९८७-१९८९ के दौरान भारत के केद्रीय वित्त मंत्री भी रहे। 

 सन्दर्भ 
 
  
श्रेणी:महाराष्ट्र के मुख्यमंत्री
श्रेणी:भारत के वित्त मंत्री
श्रेणी:1920 में जन्मे लोग
श्रेणी:२००४ में निधन
श्रेणी:भारतीय राष्ट्रीय कांग्रेस के राजनीतिज्ञ
वसंतदादा पाटील

वसंतदादा पाटील (१३ नवंबर १९१७ - १ मार्च १९८९, वसंतराव पाटील) सांगली, महाराष्ट्र के एक भारतीय राजनीतिज्ञ थे। वह भारतीय राष्ट्रीय कांग्रेस के राजनीतिज्ञ थे। 
वह १७ मई १९७७ से १८ जुलाई १९७८ और फिर से २ फरवरी १९८३ से १ जून १९८५ तक महाराष्ट्र के मुख्यमंत्री थे। उन्होंने १९८५ से १९८७ तक राजस्थान के राज्यपाल के रूप में भी कार्य किया।

 सन्दर्भ 
 
  
श्रेणी:महाराष्ट्र के मुख्यमंत्री
श्रेणी:1917 में जन्मे लोग
श्रेणी:१९८९ में निधन
श्रेणी:भारतीय राष्ट्रीय कांग्रेस के राजनीतिज्ञ
अब्दुल रहमान अन्तुले

अब्दुल रहमान अन्तुले (९ फरवरी १९२९ - २ दिसंबर २०१४) महाराष्ट्र से एक भारतीय राजनीतिज्ञ थे जो भारतीय राष्ट्रीय कांग्रेस के साथ थे। वे ९ जून १९८० से १२ जनवरी १९८२ तक महाराष्ट्र के मुख्यमंत्री रहे। पर सीमेंट घोटाले के आरोपों के कारण उन्हें अपने पद से इस्तीफा देना पड़ा। अन्तुले की मुंबई में ब्रीच कैंडी अस्पताल में इलाज के दौरान २ दिसंबर २०१४ को किडनी की विफलता से मृत्यु हो गई।

यह भी देखें

सन्दर्भ

श्रेणी:महाराष्ट्र के मुख्यमंत्री
श्रेणी:1929 में जन्मे लोग
श्रेणी:२०१४ में निधन
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय मुस्लिम
ओलंपिक पदक तालिका

ओलंपिक पदक तालिका आधुनिक-दिवसीय ओलंपिक और पैरालिंपिक्स में देशों के पदक प्लेसमेंट को छांटने की एक विधि है। अंतरराष्ट्रीय ओलंपिक समिति (आईओसी) ओलंपिक खेलों में भाग लेने वाले देशों की रैंकिंग को आधिकारिक रूप से पहचान नहीं करती है।  फिर भी, आईओसी जानकारी उद्देश्यों के लिए पदक की लम्बाई प्रकाशित करता है, प्रत्येक देश की संबंधित राष्ट्रीय ओलम्पिक समिति का प्रतिनिधित्व करने वाले एथलीटों द्वारा अर्जित ओलंपिक पदक की कुल संख्या दिखाते हुए। आईओसी द्वारा इस्तेमाल किए गए सम्मेलन को देश के एथलीटों ने अर्जित किए जाने वाले स्वर्ण पदकों की संख्या के अनुसार क्रमबद्ध करना है। स्वर्ण पदकों की संख्या में एक टाई की स्थिति में, रजत पदक की संख्या को ध्यान में रखा जाता है, और फिर कांस्य पदक की संख्या। अगर दो देशों में बराबर संख्या में स्वर्ण, रजत और कांस्य पदक होते हैं, तो उनके  आईओसी देश कोड द्वारा वर्णानुक्रम में तालिका में आदेश दिए जाते हैं।

श्रेणी:ओलम्पिक खेल
सुधाकरराव नाईक

सुधाकरराव नाईक (२१ अगस्त १९३४ - १० मई २००१) भारतीय राष्ट्रीय कांग्रेस पार्टी के एक भारतीय राजनीतिज्ञ थे। वे २५ जून १९९१ से २२ फरवरी १९९३ तक महाराष्ट्र के मुख्यमंत्री रहे। महाराष्ट्र मे काफी परिवर्तन करने में उनकी अहम भूमिका रही। वे जलसंधारण के नायक एवं जलक्रांति के जनक माने जाते है। जलसंसाधन क्षेत्र मे उनका कार्य कारगर रहा। सुधाकरराव नाईक का स्मृतिदिन  महाराष्ट्र में 'जलसंधारण दिवस' नाम से १० मई को मनाया जाता है। वसंतराव नाईक को "महाराष्ट्र में हरित क्रांति का जनक" भी माना जाता है। जलसंसाधन एव महिला बालिका कल्याण का स्वतंत्र  विभाग सुधाकरराव नाईक ने स्थापित किया। मुंबई को 'अपराध की राजधानी' नाम से मुक्ति दिलाने में उनका अहम योगदान रहा ।  

 राजनीतिक जीवन 
सुधाकरराव नाईक ने अपने राजनीतिक जीवन का आरम्भ सरपंच के रूप में की। 1978, 1980, 1985, 1990 और 1999 के चुनावों में 5 बार वे पुसाद विधानसभा क्षेत्र से चुने गए। १९९२-९३ के बम्बई दंगों कि बाद प्रधानमन्त्री नरसिंह राव ने पवार को पुनः मुख्यमंत्री बनाया। इन दंगों को बाद नाईक को उनके पद से इस्तीफा देना पड़ा। नाईक ने ३० जुलाई १९९४ से १७ सितम्बर १९९५ तक हिमाचल प्रदेश के राज्यपाल के रूप में सेवा की।
सन १९९८ में १२वीं लोकसभा के लिये वाशिम लोकसभा निर्वाचन क्षेत्र से वे सांसद चुने गये थे।

 सन्दर्भ 
 
  
श्रेणी:महाराष्ट्र के मुख्यमंत्री
श्रेणी:1934 में जन्मे लोग
श्रेणी:२००१ में निधन
श्रेणी:भारतीय राष्ट्रीय कांग्रेस के राजनीतिज्ञ
जर्सी

अंगूठाकार|ब्रिटेन और फ्रांस के बीच में जर्सी 
जर्सी आधिकारिक तौर पर बैलिविक ऑफ जर्सी () यूनाइटेड किंगडम का किरीटाधीन क्षेत्र है जो फ्रांस के समुद्र तट के किनारे स्थित है। जर्सी नॉर्मंडी का हिस्सा था जिसके राजा 1066 में इंग्लैंड के राजा भी बन गए। जर्सी एक स्वशासी संसदीय लोकतंत्र है जो कि एक संवैधानिक राजशाही के अधीन है। जर्सी यूनाइटेड किंगडम का हिस्सा नहीं है और इसकी अंतर्राष्ट्रीय पहचान ब्रिटेन से अलग है। इसका अपने स्वयं के वित्तीय, कानूनी और न्यायिक प्रणाली हैं। लेकिन ब्रिटेन जर्सी की रक्षा के लिए संवैधानिक रूप से ज़िम्मेदार है।

सन्दर्भ

इन्हें भी देखें
 न्यू जर्सी

श्रेणी:द्वीप देश
श्रेणी:किरीटाधीन क्षेत्र
जगन्नाथपुर मंदिर

अंगूठाकार|232x232पिक्सेल|रांची (झारखण्ड) के जगन्नाथपुर क्षेत्र में स्थित जगन्नाथ मंदिर                             
जगन्नाथ मंदिर रांची के बड़कागढ़ रियासत के उदयपुर परगना जगन्नाथपुर धुर्वा में स्थित है, इसका निर्माण सन् 1691 ई में नागवंशी राजा ठाकुर एनी नाथ शाहदेव ने किया था, यह उत्कल पुरी के जगन्नाथ मंदिर के तर्ज पर बनाया गया है। मंदिर का निर्माण एक छोटी पहाड़ी पर किया गया है जिसकी ऊँचाई लगभग 85-90 मीटर है। मंदिर परिसर में कई घने वृक्ष हैं जो इसके वातावरण को और भी शुद्ध बनाते हैं। निर्माण काल से लेकर आज तक मंदिर की संरचना में कई बदलाव किये गये हैं। वर्त्तमान में वाहन लेकर सीधे मंदिर के मुख्य द्वार तक पहुँचने की सुविधा है।  

मुख्य मंदिर से थोड़ी दूरी पर स्थित एक पहाड़ी पर एक और छोटा मंदिर है जिसे मौसीबाड़ी के नाम से जानते हैं। रथयात्रा के अवसर पर मुख्य मंदिर से लेकर मौसीबाड़ी तक यात्रा निकाली जाती है। यहाँ प्रत्येक वर्ष भव्य रथयात्रा होती है और सात दिनों तक मेला लगता है।
श्रेणी:झारखंड में स्थापत्य
स्माइली

thumb|स्माइली|100px
स्माइली (या पसन्न चेहरा) एक मुस्कुराते चेहरे का प्रतित है जो चलित संस्कृति का महत्वपूर्ण हिस्सा हैं। 1963 में बनी पहली स्माइली का रूप सरल था जो एक पीले गोल में दो काले बिन्दु और एक गोलाकार चाप के साथ बना था। ये दो बिन्दु आँखे और गोलाकार चाप मुँह का प्रतिनिधित्व करते। दिसंबर 1963 में डिजाइनर हार्वे रॉस बॉल ने इस स्माइली को सर्वप्रथम बनाया था।

सन्दर्भ

बाहरी कड़ियाँ

श्रेणी:पीला वर्ण की छाया
श्रेणी:चलित संस्कृति
उपयोगिता स्तम्भ

right|thumb|300px|ओटावा (कनाडा) में कुछ उपयोगिता स्तम्भ
जिस खम्भे का उपयोग शिरोपरि लाइन (ओवरहेड लाइन), तथा अन्य अनेकों सार्वजनिक उपयोगी कार्यों के लिए किया जाता है, उसे उपयोगिता स्तम्भ (युटिलिटी पोल) कहते हैं। आजकल एक ही पोल पर शिरोपरि लाइन के अलावा फाइबर ऑप्टिक केबल, ट्रांसफॉर्मर, स्ट्रीट लाइट आदि भी लगा दिये जाते हैं,तथा इनका उपयोग इंडस्ट्रियल वर्क व अन्य कई कार्यों के लिए इनका उपयोग किया जाता हैं।

श्रेणी:विद्युत अभियांत्रिकी
अलखिया सम्प्रदाय

अलखिया सम्प्रदाय मध्यकालीन भारत का एक हिंदू संप्रदाय है। इसे  बौद्धों की महायान शाखा का एक अवशिष्ट माना जाता है। इस संप्रदाय के साधु उड़ीसा तथा उत्तरी भारत के अनेक भागों में मिलते थे। इस सम्प्रदाय के साधु अपने को बड़े भारी रहस्यदर्शी योगी और 'अलख' को लखनेवाले बताया करते थे। महायान शाखा के बौद्धों के समान इस संप्रदाय में भी अन्तःकरण के पाँच भेद मन, बुद्धि, विवेक, हेतु और चैतन्य- माने जाते थे और शून्य का ध्याान करने परजोर देते थे।

 प्रमुख सिद्धांत 
इस सम्प्रदाय के सिद्धांत 'विष्णुगर्भपुराण' नामक ग्रन्थ में उल्लिखित हैं। यह ग्रंथ उड़िया भाषा में है। प्रो. आर्तवल्लभ महन्ती ने इसका संपादन करते हुए इसे 1550 ई. के पहले रचित बताया है। इस पुस्तक में वर्णित सिद्धांत इस प्रकार हैं। 
विश्व के चारों ओर 'अलख' का ही प्रकाश हो रहा है। अलख ही विष्णु है जिससे निराकार की उत्पत्ति हुई। सारी सृष्टि अलख के गर्भ में रहती है। अलख अज्ञेय है। चारों वेद उसके सम्बन्ध में कुछ भी नहीं जानते। अलख से प्रादुर्भूत निराकार तुरीयावस्था में रहता है और उसी दशा में उससे ज्योति की उत्पत्ति होती है। ओमप्रकाश सिंह (संपादक)-  रामचंद्र शुक्ल ग्रंथावली, खंड-१, पृष्ठ ३४9 ि सृष्टि की उत्पत्ति का यह रूप महायानियों से मिलता है।

 इन्हें भी देखें 
 संदर्भ सूची 

श्रेणी:हिंदु
श्रेणी:संप्रदाय
मनीष अरोड़ा

अंगूठाकार|मुनीश अरोड़ा के फैशन डिजाइन प्रस्तुत करती मॉडल 
<span>मनीष अरोड़ा एक भारतीय फैशन डिजाइनर है, जो नई दिल्ली में रहते हैं।  

 प्रारंभिक जीवन और शिक्षा 
मनीष मुंबई में पैदा हुए और वहीं अपनी शिक्षा प्राप्त की।  फैशन डिजाइनरमें शिक्षा प्राप्त करने के लिए ऊपर और अपने कैरियर को बदलने के लिए राष्ट्रीय फैशन टैक्नोलॉजी संस्थान, नई दिल्ली में प्रवेश किया। 1994 में अपने दीक्षांत में उन्हें'सर्वश्रेष्ठ छात्र पुरस्कार' की उपलब्धि प्राप्त हुई है।  

 कैरियर 
अंगूठाकार|लंदन फैशन सप्ताह में मनीष अरोड़ा द्वारा डिजाइन कपड़े प्रस्तुत करती मॉडल
1997 में मनीष ने अपने ब्रांड "मनीष अरोड़ा' की स्थापना की और भारत में भी इस व्यापार का विस्तार करने के लिए अपने ब्रांड के माध्यम से पहली बार दिल्ली में भारतीय फैशन सप्ताह में भाग लिया।  इस के बाद उसने हॉन्ग कॉन्ग फैशन सप्ताह में भाग लिया।

 अधिक देखें 
 टेलीविजन
 फिल्म

 टेलीविजन 
 2009 इंतजार कर रहे थे  वान

 फिल्म 
 2004 वीर-ज़ारा 

 सन्दर्भ 

श्रेणी:जीवित लोग
श्रेणी:दिल्ली के लोग
जोगाराम पटेल

जोगाराम पटेल (जन्म: 1 दिसम्बर 1954) एक भारतीय राजनीतिज्ञ है जो वर्तमान में जोधपुर जिले की लूणी तहसील के विधायक है।इनका जन्म धुंधाड़ा ग्राम में पटेल परिवार में हुआ था।पटेल ने 2014 में भारतीय जनता पार्टी की तरफ से चुनाव लड़ा और भारी मतों से जीत दर्ज की। अपने पाँच साल के कार्यकाल मे लुणी क्षेत्र मे बहुत ही प्रगती की ।

 सन्दर्भ 

श्रेणी:भारतीय राजनीतिज्ञ
श्रेणी:जीवित लोग
श्रेणी:राजस्थान के विधायक
श्रेणी:भारतीय जनता पार्टी के राजनीतिज्ञ
तेनाली रामा (टीवी धारावाहिक)

तेनाली रामा सब टीवी पर प्रसारित होने वाला एक मनोरंजन धारावाहिक है जो कि प्राचीन कवि व राजा कृष्णदेव राय के दरबारी कवि और विदूषक तेनाली रामकृष्ण पर आधारित है।

कहानी
‘तेनाली राम’ १६वीं शताब्दी में विजयनगर साम्राज्य में कृष्णदेव राय की सभा में महान कवि तेनाली (कृष्ण भारद्वाज द्वारा अभिनीत) की कहानी है, जो मुश्किल समस्याओं का हल निकालने के लिये बड़े ही निराले तरीके अपनाते हैं। कृष्णदेवराय धर्म और न्याय पर भरोसा करते हैं। भले ही उन्हें भगवान का डर है, लेकिन जब न्याय करने की बारी आती है या निर्णय लेने का समय आता है वे अत्यंत तार्किक हो जाते हैं। उनमें हास्य की काफी समझ है, लेकिन लोग कई इस स्थिति को समझने में भ्रमित हो जाते हैं कि उन्हें वह हास्य पसंद आयेगा या वो नाराज हो जायेंगे।आचार्य तथाचार्य एक पाखंडी व्यक्ति,दरबार का राजगुरू जिसने समस्त सम्राज्य में पाखंड फैला रखा है।धनी-मनी आचार्य के शिष्य जो सदैव आचार्य की निंदा करते हैं।महामंत्री तिमरसू जो एक अत्यंत बुद्दिमान व्यक्ति है।ये सदैव रामा का साथ देता है।महारानी चिन्नादेवी व त्रुमलंबा ये महाराज की अर्धांगनी हैं।त्रिमलंबा सदैव अटपटे व्यंजन बनाती है।अम्मा रामा की मां जिन्होंने आजीवन मौन व्रत ले रखा है।शारदा रामा की पत्नी जो सदैव उठा लो-२ बोलती है।ये ही एक है जो अम्मा के संकेत समझ सकती है।गुंडप्पा जो रामा का मित्र है।ये तुतलाता है और घंटियां इसे अच्छी लगती हैं।वरुणमाला आचार्य की पत्नी जो सदैव आचार्य को परेशान करने के नए-२ तरीके सुझाती रहती है।बंधु रामा की चोटी जो बोल सकती है.

कलाकार 
मुख्य
 कृष्ण भारद्वाज - मुख्य-विदूषक तेनाली रामा/ भाष्कर
 पंकज बैरी - राज-गुरु तथाचार्य
 मानव गोहिल - सम्राट कृष्णदेव राय
 शक्ति आनंद - सम्राट बालाकुमारन
 विश्वजीत प्रधान - कायकला
आवर्ती
 बरखा बिश्ट - काली माँ
 सोनिया शर्मा - चिन्नादेवी राजा कृष्णदेव राय की पहली पत्नी
 परियंका सिंह - तिरुमालुम्बा/तिरुमालादेवी राजा  की दूसरी पत्नी
 जितेन मुखी - महामंत्री तिम्मारसु
 जितेंद्र पाठक - नगर कोतवाल
 प्रदीप काबरा - सेनापति नकुश
 प्रियंवदा कांत - शारदा (परिवर्तित)
 निया शर्मा - शारदा (परिवर्तित)
 आशिया काजी - शारदा
 ध्रुवी जानी - कांता
 मानुल चुडासमा - राजकुमारी आम्रपाली
 निमिषा अखरिया - लक्ष्मी अम्मा (तेनालीराम की माता)
 अयान - नाबालिग भाष्कर
 चाहत पांडे  अनन्ता लक्ष्मी
 मेघन जाधव - गोविंद
 नीता शेट्टी - सुलक्षणा देवी
 कृष्ण पारेख - नाबालिग गुंडप्पा
 अमन मिश्र - गुंडप्पा
 सोहित विजय सोनी - मणि
 संजय मंगनानी - धनी
 नेहा चौहान - वरुणमाला
 हीर चोपड़ा - सौदामिनी
 निशी सिंह - कोतवालन
 रिशीना कंधारी - देवी दुर्गा/काली/लक्ष्मी/नवदुर्गा
अन्यान्य

 बरखा बिश्त सेनगुप्ता - माँ काली
 देबिना बनर्जी - मोहिनी
 मुकेश त्रिपाठी - वजीर मलिक
 शहबाज़ ख़ान - बाबर
 अमित सिन्हा - मथुरादास
 राजेश खेरा - समसुद्दिन ज़फर खान

 सन्दर्भ 

श्रेणी:टेलिविजन धारावाहिक
श्रेणी:सब टीवी के कार्यक्रम
श्रेणी:भारतीय ऐतिहासिक टेलीविजन श्रृंखला
Next epicodes 715=कोरोना वायरस के वजह से आगे के एपिसोड कब से होगी नही पता
बौद्ध - युगीन शिक्षा

ईसा पूर्व ५ वी सदी से बौद्ध धर्म का प्रारम्भ माना जाता है और इसी समय से बौद्ध शिक्षा का उद्भव हुआ। 

बौद्ध - युगीन शिक्षा के उद्देश्य-

१- बौद्ध धर्म का प्रचार-प्रसार करना।

२- चरित्र का निर्माण करना।

३- मोक्ष की प्राप्ति।

४- व्यक्तित्व का विकास करना।

५- भावी जीवन के लिए तैयार करना।

बौद्ध युगीन शिक्षा की विशेषताएं-

१- शिक्षा मठों एवं विहारों में प्रदान की जाती थी। यह शिक्षा प्राथमिक स्तर से लेकर उच्च स्तर तक की शिक्षा प्रदान की जाती थी।

२- शिक्षा के लिए मठों में प्रवेश के लिए प्रवज्या संस्कार होता था।

३- शिक्षा समाप्ति पर उप- सम्पदा संस्कार होता था।

४- अध्ययन काल 20 वर्ष का होता था जिसमें से 8 वर्ष प्रवज्या व 12 वर्ष उप- सम्पदा का समय होता था।

५- पाठ्य विषय संस्कृत, व्याकरण, गणित, दर्शन, ज्योतिष आदि प्रमुख थे। इनके साथ अन्य धर्मों की शिक्षा भी दी जाती थी साथ ही धनुर्विद्या एवं अन्य कुछ कौशलों की शिक्षा भी दी जाती थी।

६- रटने की विधि पर बल दिया जाता था। इसके साथ वाद- विवाद, व्याख्यान, विश्लेषण आदि विधियों का प्रयोग भी किया जाता था।

७- व्यवसायिक शिक्षा के अंतर्गत भवन निर्माण, कताई- बुनाई, मूर्तिकला व अन्य कुटीर उद्योगों की शिक्षा दी जाती थी। मुख्यतः कृषि एवं वाणिज्य की शिक्षा दी जाती थी।

८- छात्र जीवन वैदिक काल से भी कठिन था व गुरु - शिष्य सम्बन्ध घनिष्टतम थे।

९- लोकभाषाओं में भी शिक्षा दी जाती थी।

१०-शिक्षा को जनतंत्रीय आधार दिया गया।

 इतिहास में विकास 

 पहली परिषद 

शास्त्रों के अनुसार , गौतम बुद्ध के निधन के तीन महीने बाद , उनके कुछ शिष्यों द्वारा राजगृह में पहली परिषद आयोजित की गई थी, जिन्होंने अरिहंत प्राप्त किया था । इस बिंदु पर, थेरवाद परंपरा का कहना है कि बुद्ध ने जो सिखाया उसके बारे में कोई संघर्ष नहीं हुआ; शिक्षाओं को विभिन्न भागों में विभाजित किया गया था और प्रत्येक को एक प्राचीन और उसके शिष्यों को स्मृति में समर्पित करने के लिए सौंपा गया था।
स्कूलों के शास्त्रों में परिषद के खाते अलग-अलग हैं कि वास्तव में वहां क्या पढ़ा गया था। पुराण को यह कहते हुए दर्ज किया गया है: "आपके सम्मान, बड़ों द्वारा अच्छी तरह से बोले गए धम्म और विनय हैं , लेकिन जिस तरह से मैंने इसे भगवान की उपस्थिति में सुना, कि मैंने इसे उनकी उपस्थिति में प्राप्त किया, उसी तरह मैं सहन करूंगा यह दिमाग में है।"
कुछ विद्वान इनकार करते हैं कि पहली परिषद वास्तव में हुई थी।

दूसरी परिषद

दूसरा बौद्ध परिषद लगभग एक सौ साल गौतम बुद्ध के बाद जगह ले ली । लगभग सभी विद्वान इस बात से सहमत हैं कि दूसरी परिषद एक ऐतिहासिक घटना थी।  दूसरी परिषद के बारे में परंपराएं भ्रमित और अस्पष्ट हैं, लेकिन यह सहमति है कि समग्र परिणाम संघ में पहला विवाद था , स्थवीर निकाय और महासंघिकों के बीच, हालांकि यह सभी से सहमत नहीं है कि इसका कारण क्या है विभाजन था। 

सन्दर्भ
श्रेणी:बौद्ध धर्म के सम्प्रदाय
भीमनिधि तिवारी

भीमनिधि तिवारी (वि.सं. १९६८ – वि.सं. २०३०) नेपाली भाषा के अग्रज साहित्यकार है।https://books.google.com.np/books?id=8mEMAQAAMAAJ&q=Bhim+Nidhi+Tiwari&dq=Bhim+Nidhi+Tiwari&hl=en&sa=X&redir_esc=yhttps://books.google.com.np/books?id=pBFuAAAAMAAJ&q=Bhim+Nidhi+Tiwari&dq=Bhim+Nidhi+Tiwari&hl=en&sa=X&redir_esc=y 
जन्म
उनका जन्म नेपाली बाहुन (पहाडी ब्राह्मण) परिवारमें पिता लिलानिधि तिवारी और नन्द कुमारी तिवारी के पुत्रके रुपमे हुआ था। 
कृति
उनका पहली रचना वि. सं. १९९१मे गोरखापत्रमे 'कविता हरायो' शीर्षकके कविता प्रकाशित हुआ था। उन्होंने नाटक, काव्य र कथा बढी कलम चलाया था।

उनके काव्यात्मक कृतिएँ; तर्पण (शोककाव्य, वि.सं. १९९४), कवितानन्द (कवितासंग्रह, वि.सं. २०१०), वरशिक्षा (औपदेशिक काव्य, वि.सं. २०१२), यशस्वी शव (शोककाव्य, वि.सं. २०१३), विस्फोट (कवितासंग्रह, वि.सं. २०१७), कविता कुन्ज (कवितासंग्रह, वि.सं. २०२०), सिंहदरबार (कवितासंग्रह, वि.सं. २०२५), बत्तीसपुतली (चुट्कीला संग्रह, वि.सं. २०२७), चाडवाड आदि है। 
 
उनके अरू कृतिएँ: तिवारीका अप्रकाशित कविता (कविता संग्रह), सहनशीला सुशीला (नाटक, वि.सं. १९९८), आदर्श जीवन (नाटक, वि.सं. २००८), पुतली (नाटक, वि.सं. १९९९), काशीबास (नाटक, वि.सं. २०१०), किसान (नाटक, वि.सं. २००३), नैनिकाराम (नाटक, वि.सं. २००४), विवाह (नाटक, वि.सं. २०१०), पाँच ऐतिहासिक एकांकी (वि.सं. २००८), इन्द्रधनुष (वि.सं. २००८), आत्महत्या (नाटक), महाराज भूपतिन्द्र (नाटक), चौतारा लक्ष्मीनारायण (नाटक, वि.सं. २०२४), शिलान्यास (नाटक, वि.सं. २०२३), नोकर (नाटक, वि.सं. २०१४), सिद्धार्ध गौतम (नाटक, वि.सं. २०१३), सत्य हरिश्चन्द्र (नाटक, वि.सं. २०१३), माटोको माया (नाटक), एकांकी पल्लव (एकांकी संग्रह), एकांकी कली (एकांकी संग्रह, वि.सं. २०११), बयासी र बीस गजल मेरो (गजल संग्रह, वि.सं. २०१०), नेपाली सामाजिक कहानी (जेठोदेखि मन्तरेसम्म/९ कृति/कथा संग्रह), पन्ध्र प्रबन्ध (प्रबन्ध संग्रह, २००४), इन्साफ (उपन्यास, वि.सं. २०२७), तितौरा मस्यौरा (वि.सं. २०२६), तिवारी सूक्ति संग्रह, आदि है।
सन्दर्भ साम्रगी

श्रेणी:नेपाली साहित्य
श्रेणी:1911 में जन्मे लोग
दोषमार्जन

दोषमार्जन (Debugging) उस प्रक्रिया को कहते हैं जिसमें किसी कम्प्यूटर प्रोग्राम या कम्प्यूटर तंत्र में निहित उन गलतियों को निकाला और उनका उचित समाधान प्रस्तुत किया जाता है जिनके कारण वह प्रोग्राम या तन्त्र ठीक से कार्य नहीं कर पा रहा होता है।

श्रेणी:कम्प्यूटर प्रोग्रामन
इंटरस्टेलर

इंटरस्टेलर (अंग्रेज़ी;Interstellar) वर्ष 2014 की एपिक विज्ञान-फंतासी आधारित फ़िल्म है जिसकी सहलेखन, सह-निर्माण, और निर्देशन क्रिस्टोफ़र नोलन ने किया है।  फ़िल्म में मैथ्यू मैक'काॅनघे, एन हैथवे, जेसिका चेस्टेन, बिल एर्विन, एलेन बर्सटिन तथा माइकल केन ने मुख्य अदायगी की है।  फ़िल्म की कहानी अनुसार, अंतरिक्ष यात्रियों का एक दल एक वर्महाॅल के जरीए सभी मानवों के नए घर की खोज हेतु इंटर
र्स्टेलर यात्रा पर जाते हैं। 

क्रिस्टोफर एवं जोनाथन नोलन ने साथ मिलकर पटकथा पर कार्य किया, जिसका मूल रूप से जोनाथन को 2007 में विचार आया था।  नोलान ने यह फ़िल्म आपनी पत्नी एमा थाॅमस के साथ अपनी प्रोडक्शन कंपनी सिनकाॅपी और लिण्डा ओब्स के लिण्डा ओब्स प्रोडक्शन साथ संयुक्त रूप से निर्माण किया है।  कैलटेक के भौतिक शास्त्री किप थाॅर्न, इसके एक्जेक्युटिव निर्माता और इसके वैज्ञानिक सलाहकार की भी भूमिका में हैं।  इसके बाद, उन्होंने इस पर किताब भी लिख भी डाली थी, द साइंस ऑफ इंटेरस्टेलर । फ़िल्म के प्रमुख निर्माण में पारामाउंट पिकचर्स वाॅर्नर ब्राॅस, एवं लिजेण्ड्री पिकचर्स जैसे सह-निर्माता भी जुड़े हैं। इस फिल्म का प्रमुख डायलॉग मानव जाति की उत्पत्ति पृथ्वी पर हुई है, लेकिन इसका अर्थ यह नहीं है कि यह केवल पृथ्वी पर ही समाप्त हो जायेगी (Mankind was born on Earth. It was never meant to die here) था।

सारांश
धरती के मनुष्यों के लायक न रहने और मानव जाति के अस्तित्व को बचाए रखने की खातिर नए ग्रह की तलाश इंटरस्टेलर है। खराब मौसम की वजह से धरती पर अन्न संकट पैदा हो गया है। मानवजाति को बचाने का पूरा जिम्मा कुछ अंतरिक्षयात्रियों पर है जो वार्महोल से गुजरते हुए मानव के लिए नए घर को खोजेंगे। इस अभियान का हिस्सा है नासा का पूर्व पायलट कूपर (मैथ्यू मैकॉनाहे), और उसके साथ ऐनी हैथवे भी इस अभियान पर हैं। यह फिल्म एक लंबा सफर है, जिसमें रिश्तों और हालात की जंग सामने नज़र आती है। एक हटकर और अनजान दुनिया जिससे हमारा अभी तक वास्ता नहीं पड़ा है।

कलाकार
 मैथ्यू मैकॉनाहे
 ऐनी हैथवे
 जेसिका चैस्टेन
 मैट डेमन 
 माइकेल केन
निर्माण
समीक्षा
पुरस्कार
वैज्ञानिक सिद्धांत एवं सटीकता
इन्हें भी देखें
 द मार्शियन (फ़िल्म)
 ग्रैविटी (फ़िल्म)
 इन्सेप्शन
 डीप इम्पैक्ट (फिल्म)
 नील आर्मस्ट्रांग
 कॉनटैजियन
 अपोलो अभियान
 पैसेंजर्स

 सन्दर्भ 

श्रेणी:2014 की फ़िल्में
श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:विज्ञान पर आधारित फ़िल्में
श्रेणी:क्रिस्टोफर नोलन निर्देशित फ़िल्में
बहुचरा माता

बहुचर माता एक हिन्दू देवी का नाम है, बहुचर माता के पिता बापल देथा चारण  ओर माता देवल आई है,  राजस्थान के  मारवाड रियासत मे स्थित माडवा गाँव में चैत्र शुक्ल पूनम के दिन देवीओ बुटभवानी माता, बलाड माता, बहुचर माता(बेचरा जी) और बालवी माता ने अवतार धारण किया।

 जन्म कथा  
राजस्थान के  मारवाड़ मे स्थित  माडवागाँव में, पिता बापल देथा चारण और माता देवल आई  के यहाँ, चैत्री पूनम के दिन चार देवीओ  बुटभवानी माता, बलाड माता, बहुचर माता ओर बालवी माता ने अवतार धारण किया।

देवी परिचय
बहूचर माता शीर्ष की दाहिनी ओर तलवार लेती है, उसके ऊपर बाईं ओर शास्त्रों का एक पाठ, उसके निचले दाएं पर अभय तत्काल मुद्रा और उसके नीचे बाईं ओर एक त्रिशूल है। वह एक मुर्गा पर बैठी है, जो निर्दोषता का प्रतीक है।

एक सिद्धांत का कहना है कि वह श्री चक्र देवी में से एक है। उनके वाहन का वास्तविक प्रतीक कुर्कुट है जिसका अर्थ है कि दो मुंह वाला नागिन है। बहुचर्वा को कम अंत पर बैठी  है और दूसरा अंत सहस्रार जाता है, जिसका मतलब है कि बहूचराजी कुंडलिनी के जागृति को शुरू करने वाली देवी हैं, जो अंततः मुक्ति या मोक्ष की ओर ले जाती है। 

 मंदिर 
बहुचर माता का मंदिर बहुचराजी शहर, जिल्ला महेसाणा गुजरात, भारत में स्थित है। यह अहमदाबाद  से 110 किलोमीटर और महेसाणा से 35 कि.मी. की दूरी पर स्थित है।

 इने भी देखें 

सन्दर्भ

 सन्दर्भ 

श्रेणी:हिन्दू देवियाँ
श्रेणी:चारण
कृष्णा हठीसिंह

thumb|250px|right

कृष्णा हठीसिंह (1907–1967) भारतीय लेखिका और जवाहरलाल नेहरू की छोटी बहिन थी।इनकी कुछ पुस्तकें जैसे Shadows on the wall(1948),
The Story of Gandhiji(1949)आदि प्रमुख है।Sister of Nehru Arrives For U.S. Lecture Tour  न्यूयॉर्क टाइम्स, 14 जनवरी 1947.

सन्दर्भ

श्रेणी:1907 में जन्मे लोग
श्रेणी:भारतीय लेखिका
श्रेणी:१९६७ में निधन
कनाडा ओलंपिक विवरण

1980 के ग्रीष्मकालीन ओलंपिक के अपवाद के साथ कनाडा ने प्रत्येक शीतकालीन ओलंपिक खेलों और लगभग हर ग्रीष्मकालीन ओलंपिक खेलों में एथलीट भेजे हैं, जिसने इसका बहिष्कार किया। कनाडा ने प्रत्येक ओलंपिक में कम से कम एक पदक जीता है जिसमें यह प्रतिस्पर्धा कर चुका है। कनाडा ओलंपिक समिति (सीओसी) कनाडा के लिए राष्ट्रीय ओलम्पिक समिति है।

2010 के शीतकालीन ओलंपिक में वे वैंकूवर, ब्रिटिश कोलंबिया, कनाडा में होस्ट किए गए थे, पहली बार स्वर्ण पदक खड़े हुए।

 होस्टेड गेम्स 
कनाडा ने तीन बार ओलंपिक खेलों की मेजबानी की है: मॉन्ट्रियल के 1976 ग्रीष्मकालीन ओलंपिक, कैलगरी में 1988 शीतकालीन ओलंपिक, और वैंकूवर में 2010 के शीतकालीन ओलंपिक।

 खेल  मेजबान शहर  तारीख  राष्ट्र  प्रतिभागियों  आयोजन 1976 ग्रीष्मकालीन ओलंपिक  मॉन्ट्रियल  17 जुलाई – 1 अगस्त  92  6,028  1231988 शीतकालीन ओलंपिक  कैलगरी  13 – 28 फरवरी  57  1,423  462010 शीतकालीन ओलंपिक  वैंकूवर  12 – 28 फरवरी  83   2,629   86

 पदक तालिकाएं 

ग्रीष्मकालीन खेल
right|400px|thumb|1900 से 2012 तक ओलंपिक ग्रीष्मकालीन खेलों में कनाडा द्वारा जीते हुए पदक की संख्या

शीतकालीन खेल 
right|400px|thumb|1924 से 2014 तक ओलंपिक सर्दियों के खेलों में कनाडा द्वारा जीते हुए पदक की संख्या

 सन्दर्भ 

श्रेणी:ओलम्पिक खेलों में राष्ट्र